**ПРОТОКОЛ № 38**

05.05.2016 г.

 Днес, 05.05.2016 година в 16:00 часа в заседателната зала на Община Троян се събра Общинската избирателна комисия в състав:

 1. Емил Дамянов Цветанов - председател

 2. Мариета Василева Иванова – заместник-председател

 3. Елка Иванова Ангелова - секретар

 4. Павлина Минкова Комитова - член

 5. Дария Цочева Стоименова - член

 6. Димитър Георгиев Вучков - член

 7. Севил Юсеинова Кабакчиева-Толева - член

 8. Свилен Енчев Димитров - член

 9. Христо Колев Варчев – член

 10. Красимира Георгиева Славкова – член

 11. Станка Василева Драганска-Николова – член.

На лице е кворум. ОИК – Троян може да приема решения.

 **Беше определен следния дневен ред:**

1. Регистрация на ПП „ВМРО – Българско национално движение“ за участие в частичните избори за кмет на кметство село Калейца, община Троян, област Ловеч, насрочени за 05.06.2016г.

 След проведено поименно гласуване с 11 /единадесет/ гласа „за“ беше приет дневният ред за заседанието.

**По точка първа от дневния ред:**

След проведено поименно гласуване, с 11 /единадесет/ гласа „за“, „против“ – няма, ОИК-Троян прие следното:

**Р Е Ш Е Н И Е: № 324-МИ**

 **ОТНОСНО: Регистрация на ПП „ВМРО – Българско национално движение“ за участие в частичните избори за кмет на кметство село Калейца, община Троян, област Ловеч, насрочени за 05.06.2016г.**

 Постъпило е заявление от ПП „ВМРО – Българско национално движение“, подписано от Тихомир Йорданов Лилов, в качеството му на пълномощник на председателя и представляващия партията Красимир Дончев Каракачанов, заведено под № 1-ПП/ЧИ/05.05.2016г. в регистъра на партиите за участие в частичните избори за кмет на кметство село Калейца, община Троян, област Ловеч, насрочени за 05.06.2016г. Заявеното наименование за изписване върху бюлетините е – ПП ВМРО – Българско национално движение, съгласно Решение № 3190-МИ/19.04.2016г. на ЦИК.

 Към заявлението са приложени копие на Решение № 3190-МИ/19.04.2016г. на ЦИК за допускане на партията до участие в частичните избори и пълномощно на Тихомир Йорданов Лилов от Красимир Дончев Каракачанов от 20.04.2016г. На лице са изискванията на чл.464, във връзка с чл. 147 от Изборния кодекс за регистриране на ПП ВМРО – Българско национално движение за участие в частичните избори за кмет на кметство село Калейца, община Троян, област Ловеч, насрочени за 05.06.2016г.

 Предвид изложеното и на основание чл.464, ал.5, във връзка с чл. 147, ал.6 от Изборния кодекс, ОИК - Троян:

**Р Е Ш И:**

Регистрира ПП ВМРО – Българско национално движение за участие в частичните избори за кмет на кметство село Калейца, община Троян, област Ловеч, насрочени за 05.06.2016г.

 Решението може да се обжалва в тридневен срок от обявяването му по реда на чл.88 от Изборния кодекс пред ЦИК гр.София.

Заседанието приключи в 18:20 часа.

Неразделна част от настоящия протокол е присъствен лист на членовете на ОИК от 05.05.2016 г.